《程公岩》
宋代·刘克庄

石室外甚狭，中广如球场。
伟哉钜丽居，天造无栋梁。
严冬既深燠，盛夏尤虚凉。
偶至不忍去，杖屦聊方羊。
人能专此壑，何必政事堂。
先须置禅龛，次第营丹房。
烟霞入几席，尘土麾门墙。
学道纵未得，著书亦可藏。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。